Wolmark sluit 3,8% laer - AgriOrbit
Home Markets Wolmark sluit 3,8% laer
Die wolmark het dié week teruggesak en die Cape Wools Merino-aanwyser het met 3,8% en 892 punte gedaal om op ’n waarde van R223,24/kg vir skoonwol te sluit. Die Australiese EMI het met 1,2% gedaal en die Cape Wools Alle Wol-aanwyser het met 3,9% gedaal.
Die wolmark het laer verhandel weens die swakker vraag na lang en gemiddelde lengte fyn Merino-wol. Pryse vir lang wol het ewe veel tussen die verskillende mikron-groepe gedaal, terwyl die gemiddelde lengte wol ook gedaal het, maar met groter variasie tussen die mikron-groepe. ’n Sterker rand het die pryse verlaag. Altesaam 94% van ’n relatiewe groot veiling is verkoop. Modiano het die meeste bale op die veiling gekoop.
18 mikron het met 4,4% gedaal en op R257,58/kg gesluit.
18,5 mikron het met 4,4% afgeneem en op R251,84/kg gesluit.
19 mikron het met 4,4% verlaag en op R242,18/kg gesluit.
19,5 mikron het met 4,1% verswak en op R241,25/kg gesluit.
20 mikron is 4,1% laer en het op R233,73/kg gesluit.
20,5 mikron is 3,9% swakker en het op R230,26/kg gesluit.
21 mikron het met 3,9% verlangsaam en op R229,70/kg gesluit.
21,5 mikron het met 3,9% afgeneem en op R220,44/kg gesluit.
22 mikron het met 4,9% gedaal en op R217,46/kg gesluit.
22,5 mikron is 4,7% swakker en het op R216,85/kg gesluit.
Die volgende veiling is vir 24 Oktober 2018 geskeduleer, wanneer altesaam 7 068 bale aangebied sal word. – Markverslag
Previous articleWool market 3,8% lower
Next articleHarnessing the power of livestock for sustainable development